शिवकुमार शर्मा
१९६७ में इन्होंने प्रसिद्ध बांसुरी वादक पंडित हरिप्रसाद चौरसिया और पंडित बृजभूषण काबरा की संगत से एल्बम कॉल ऑफ द वैली बनाया, जो शास्त्रीय संगीत में बहुत ऊंचे स्थान पर गिना जाता है। इन्होंने पं.हरि प्रसाद चौरसिया के साथ कई हिन्दी फिल्मों में संगीत दिया है। फिल्म संगीत का श्रीगणेश १९८० में सिलसिला से हुआ था। इन्हें शिव-हरि नाम से प्रसिद्धि मिली। इनकी कुछ उल्लेखनीय फिल्मों में फासले (१९८५), चाँदनी (१९८९), लम्हे (१९९१) और डर (१९९३) हैं।
ढुम्पा संगीत
ढुम्पा संगीत ओड़ीसा के गंजाम और नयागढ़ जिलों में प्रचलित एक लोक संगीत है। इसका नाम 'ढुम्पा' के नाम पर पड़ा है जो बांस से बना एक आघात वाद्य है और इस संगीत में प्रयुक्त प्रमुख वाद्य है। इस लोकसंगीत का प्रचलन धीरे-धीरे कम होता जा रहा है और इसके लुप्त होने का खतरा है।